FI
23.5.2022
Euroopan unionin virallinen lehti
C 207/23
Unionin yleisen tuomioistuimen tuomio 30.3.2022 – SAS Cargo Group ym. v. komissio (Asia T-324/17) (1) (Kilpailu – Kartellit tai muut yhteistoimintajärjestelyt – Lentorahtimarkkinat – Päätös, jolla todetaan SEUT 101 artiklan, ETA-sopimuksen 53 artiklan sekä lentoliikenteestä tehdyn yhteisön ja Sveitsin välisen sopimuksen 8 artiklan rikkominen – Lentorahtipalvelujen hintatekijöiden yhteensovittaminen (polttoainelisä, turvallisuuslisä, provision maksaminen lisistä) – Tietojenvaihto – Komission alueellinen toimivalta – Puolustautumisoikeudet – Asianosaisten prosessuaalinen yhdenvertaisuus – SEUT 266 artikla – Valtion pakkokeino – Yhtenä kokonaisuutena pidettävä jatkettu kilpailusääntöjen rikkominen – Sakon määrä – Myynnin arvo – Rikkomisen vakavuus – Rikkomiseen osallistumisen kesto – Lieventävät seikat – Huomattavan vähäinen osallistuminen – Raskauttavat seikat – Uusiminen – Täysi harkintavalta) (2022/C 207/31) Oikeudenkäyntikieli: englanti Asianosaiset Kantajat: SAS Cargo Group A/S (Kastrup, Tanska), Scandinavian Airlines System Denmark-Norway-Sweden (Tukholma, Ruotsi), SAS AB (Tukholma) (edustajat: asianajajat B. Creve, M. Kofmann, J. Killick ja G. Forwood)
Vastaaja: Euroopan komissio (asiamiehet: A. Dawes ja C. Vollrath, avustajanaan B. Doherty, barrister)
Oikeudenkäynnin kohde SEUT 263 artiklan nojalla nostettu kanne, jossa vaaditaan lähinnä kumoamaan SEUT 101 artiklan, ETA-sopimuksen 53 artiklan ja Euroopan yhteisön ja Sveitsin valaliiton lentoliikennettä koskevan sopimuksen 8 artiklan mukaisesta menettelystä (Asia AT.39258 – Lentorahti) 17.3.2017 annettu komission päätös C(2017) 1742 final siltä osin kuin se koskee kantajia, ja toissijaisesti alentamaan kantajille määrätyn sakon määrää.
Tuomiolauselma 1) Euroopan unionin toiminnasta tehdyn sopimuksen 101 artiklan, ETA-sopimuksen 53 artiklan ja Euroopan yhteisön ja Sveitsin valaliiton lentoliikennettä koskevan sopimuksen 8 artiklan mukaisesta menettelystä (Asia AT.39258 – Lentorahti) 17.3.2017 annetun komission päätöksen C(2017) 1742 final 1 artiklan 1 kohdan o, p ja q alakohta, 2 kohdan o ja p alakohta, 3 kohdan o ja p alakohta ja 4 kohdan o, p ja q alakohta kumotaan siltä osin kuin ne koskevat SAS AB:n, SAS Cargo Group A/S:n ja Scandinavian Airlines System Denmark-Norway-Swedenin osallistumista yhtenä kokonaisuutena pidettävän jatketun kilpailusääntöjen rikkomisen siihen osatekijään, joka koskee kieltäytymistä maksamasta lisiin liittyviä provisiota.
2) 1 artiklan 2 kohdan o ja p alakohta kumotaan siltä osin kuin ne koskevat SEUT 101 artiklan rikkomista Thaimaasta Euroopan unioniin suuntautuvilla reiteillä 20.7.2005–14.2.2006 välisenä aikana polttoainelisään liittyvän osatekijän osalta, ja 1 artiklan 3 kohdan o ja p alakohta kumotaan siltä osin kuin ne koskevat ETA-sopimuksen 53 artiklan rikkomista Thaimaasta Euroopan talousalueelle suuntautuvilla reiteillä 20.7.2005–14.2.2006 välisenä aikana poltto­ ainelisään liittyvän osatekijän osalta.
3) 3 artiklan n–r alakohta kumotaan.
4) Scandinavian Airlines System Denmark-Norway-Swedenin sakon määräksi vahvistetaan 7 030 618 euroa, SAS Cargo Groupin ja Scandinavian Airlines System Denmark-Norway-Swedenin yhteisvastuullisesti maksettavan sakon määräksi 5 937 909 euroa, SAS Cargo Groupin, Scandinavian Airlines System Denmark-Norway-Swedenin ja SAS:n yhteisvastuullisesti maksettavan sakon määräksi 6 314 572 euroa, SAS Cargo Groupin ja SAS:n yhteisvastuullisesti maksettavan sakon määräksi 29 045 427 euroa ja SAS Cargo Groupin sakon määräksi 21 687 090 euroa.
5) Kanne hylätään muilta osin.